Deg yixef n teẓri ad d-nefk kra n tbadutin icudden ɣer tesnawalt ama d awal amawal tamawalt d uẓar, s yin akin ad nekcem deg tfurkac n tesnawalt ( tasnalɣa d tesnamka ) ad d-nefk tabadut n tesnalɣa d yisem d tecraḍ -is, ad d-nemmeslay daɣen ɣef usileɣ n umawal aked yimerḍilen, imaren ad nekcem ɣer tesnamka ara nebḍu ɣef kraḍ yeḥricen; amezwaru d tasleḍt n unamek deg-s ad d-nessefhem tarrayt ara neḍfer deg tesleḍt n unamek n yismawen n yiɣersiwen, wis sin d assaɣen isnamkanen, wis kraḍ d tagtnamka.